Francisco Javier Sánchez Cantón

**Francisco Javier Sánchez Cantón**, nado en Pontevedra o 14 de xullo de 1891 e finado en Ponte Muíños (Lourizán, Pontevedra) o 27 de novembro de 1971, foi un historiador galego.

## Traxectoria 
Foi fillo de Javier Sánchez Cervela (natural de Oleiros (Silleda, Pontevedra) e Hortensia Cantón Alvarado (natural de Castro Caldelas (Ourense). Tivo dous irmáns, mortos ó nacer (o maior) e de meninxite (o menor).

Con dezaseis anos foi premiado polo seu traballo sobre o cristianismo social, publicado en 1907 en colaboración con Erasmo Buceta, á vez que fora galardoado, nese mesmo ano, por un ensaio verbo da influencia da literatura galega na literatura española.

Estudou Filosofía e Letras, na Universidade de Madrid, doutorándose en 1913 coa tese "Los pintores de cámara de los reyes de España". Nesta mesma universidade ocupou a cátedra de Literatura galaico-portuguesa. Foi catedrático de Teoría da Literatura e das Artes na Universidade de Granada. Despois deu clases de Historia Xeral da Arte na Universidade Central, da que foi vicerreitor desde 1958.

A participación de Sánchez Cantón foi fundamental para a creación do Museo de Pontevedra, e foi, no ano 1927, un dos patróns fundadores deste museo, xunto con Casto Sampedro Folgar, Castelao, Daniel de la Sota, Antón Losada Diéguez, José Millán, López de la Ballina, Xosé Filgueira Valverde e Raimundo Riestra Calderón. Con algúns deles tamén formou parte do Club Karepas. Cómpre destacar tamén a doazón que fixo ó Museo do seu arquivo e biblioteca.

Entre outras moitas actividades, promoveu distintas publicacións en galego e realizaou numerosos traballos biográficos, artísticos e históricos. En 1950 recibiu a Primeira Medalla de Ouro da cidade de Pontevedra e foi declarado Fillo Adoptivo da provincia.

Foi nomeado subdirector (en 1922) e director (en 1960) do Museo do Prado, onde realizou un importante labor de reorganización de salas. Foi membro da Española (en 1949), da academia de Belas Artes (1925) e director da Real Academia da Historia (en 1934). Presidiu a Xunta Iconografía Nacional e foi nomeado protector da Fundación Lázaro Galdiano e vicedirector do Instituto Diego Velázquez de Historia da Arte.

En 1943, xunto a outros persoeiros como Xesús Carro, Otero Pedrayo, Bouza-Brey ou Filgueira Valverde, participou na creación do Instituto de Estudos Galegos Padre Sarmiento, da que foi primeiro presidente.

Na súa bibliografía, de sentido crítico e coñecemento do tema, destacan *Los Pintores de Cámara de Los Reyes Católicos* (1916), *Los Retratos del Museo del Prado* (1919), *Los Tapices de la Casa del Rey* (1919, en colaboración con Elías Tormo), *Fuentes literarias para la Historia del Arte Español* (5 volumes, 1923-1943), *Dibujos de antiguos maestros españoles* (1933), *Los dibujos de Goya* (2 volumes, 1952). Con carácter póstumo publicouse o libro *Pontevedra y los Pontevedreses. Inéditos e dispersos* (Museo de Pontevedra, 1973). Filgueira chega a contabilizar máis de oitocentos títulos publicados.

Leva o seu nome un instituto na súa cidade natal.

## Sánchez Cantón e Castelao 
Xunto outros amigos de Castelao, Sánchez Cantón encargouse persoalmente de xestionar a edición do *Álbum Nós*.

En 1929, Filgueira escribe a Sánches Cantón a idea de presentar o álbum no Museo de Pontevedra, sobre facistois, pero finalmente non calla o proxecto. 

En 1930 a edición dos debuxos de Castelao como álbum, grazas a que Iglesias Vilarelle e Claudio Losada, se ofrecen a afrontar os gastos da impresión (xunto á participación menor de Paz Andrade, Tabucho Pintos Fonseca e o propio Castelao). Sánchez Cantón encargouse de negociar a edición coa imprenta Hauser y Menet, supervisando directamente tódolos detalles: a el se debe a decisión da encadernación con fitas de coiro, a elección do papel de cor óso ou o feito de que tódolos textos estivesen escritos á man polo artista e non con letra de imprenta. Finalmente, o 15 de febreiro de 1931, Castelao recibe as primeiras probas de imprenta e escribe o seguinte a Sánchez Cantón:

## Galería 

Ficheiro:IES Sánchez Cantón.jpg|IES que leva o seu nome.
Ficheiro:Instituto de Pontevedra. Alumnos de 1923.jpg|Foto do alumnado de 1923 no Instituto de Pontevedra, actual IES Sánchez Cantón.
Ficheiro:Museo de Pontevedra.jpg|Sánchez Cantón foi un dos ideólogos do Museo de Pontevedra.
Ficheiro:Nicho Sánchez Cantón.jpg|Nicho no cemiterio de Santo Amaro.

## Notas 
## Véxase tamén 
### Bibliografía 
* 
* 
* 
* 
* 
* 

### Outros artigos 
* Museo Provincial de Pontevedra
* Museo do Prado
* Real Academia de la Historia
* Instituto de Estudos Galegos Padre Sarmiento
* Lista de directores do Museo do Prado

### Ligazóns externas 
* Biografía de Sánchez Cantón , páxina do Museo de Pontevedra.
*Expediente e notas no Instituto de Pontevedra
* Ex libris que debuxou Castelao para Sánchez Cantón coa imaxe do Apóstolo Santiago no parteluz do Pórtico da Gloria